અમદાવાદ: શહેરની સાબરમતી સેન્ટ્રલ જેલમાં ગત રાત્રે એક કેદીએ દવા પી આત્મહત્યાનો પ્રયાસ કરતાં ચકચાર મચી જવા પામી છે. રાત્રે સાબરમતી સેન્ટ્રલ જેલમાં એક કેદીએ દવા પી લેતાં જેલમાં દોડધામ મચી ગઇ હતી. આ અંગે રાણીપ પોલીસને જાણ કરતાં પોલીસ ઘટના સ્થળે દોડી ગઇ હતી અને કેદીને સારવાર માટે હોસ્પિટલમાં ખસેડાયો હતો. પોલીસ તપાસમાં કેદીનું નામ દ્વારકેશ પ્રકાશભાઇ વોરા (ઉ.વ.૧૯) હોવાનું જાણવા મળ્યું હતું. આ કેદી મૂળ કચ્છનો વતની છે. હત્યાના ગુનામાં આરોપી દ્વારકેશને સાબરમતી જેલમાં લાવવામાં આવ્યો હતો. છેલ્લા એક વર્ષથી દ્વારકેશ જેલમાં બંધ છે.